གནའ་བཟང་དེང་སྤྱོད་དང་།ཕྱི་བཟང་ནང་སྤྱོད་ཀྱི་དགོངས་པ་ལྟར་བོད་ཀྱི་སྲོལ་རྒྱུན་རྩོམ་ལུས་ཀྱི་དབྱེ་བ་འབྱེད་སྟངས་ཀྱང་མི་རིགས་གཞན་གྱི་རྩོམ་ལུས་དབྱེ་བ་འབྱེད་སྟངས་ཀྱི་ལེགས་ཆ་བསྡུས་ནས།རྩོམ་ལུས་རིགས་དབྱེའི་རྣམ་བཞག་ཅུང་དོན་དངོས་དང་མཐུན་པ་ཞིག་གཏན་ལ་ཕབ་པ་ཡིན་ལ།དེང་དང་འཚམས་པ་ཡང་དངོས་ཡོད་ཡིན།འོན་ཀྱང་འདི་ནི་རང་ཉིད་ཁོ་ནའི་མྱོང་ཚོར་ཡིན་པས།དོན་ལ་གནས་མིན་རྩོམ་པ་པོ་དང་ཤེས་ལྡན་རྣམས་ཀྱིས་དཔྱད་བརྗོད་གནང་རོགས་ཞེས་ལྷག་བསམ་རྣམ་དག་གི་རེ་བ་ཞུ་རྒྱུ་ཡིན།